hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu en hu hu pl hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu ceb hu en hu hu hu hu hu hu hu hu hu hu hu eo hu en hu hu hu hu hu hu hu hu hu hu hu hu hu hu hu hu hu
Márai Sándor Művelődési Ház
Akiknek a kerület az első
Főoldal / Változás a gépjárműadó beszedésben
2020. december 15. 09:26
Változás a gépjárműadó beszedésben
Köszönjük a Tisztelt Adózóknak, hogy az elmúlt majd harminc évben a gépjárműadó kötelezettségek betartásával és adófizetéseikkel hozzájárultak kerületünk fejlődéséhez!
Évente több mint 15 ezer gépjármű ügyét intézte az önkormányzati adóhatóság és a beszedett gépjárműadó (ami meghaladta a 250 millió forintot) egy jelentős részét a központi költségvetésnek utalta. (2013. évtől a beszedett adóbevétel 60%-a, majd 2020. évtől már a teljes 100%-a a központi költségvetést illeti meg.)
Az egyes adótörvények módosításáról szóló 2020. évi CXVIII. törvény több pontban is érintette a gépjárműadóztatás kérdését. A módosulás kapcsán az adóhatósági feladatokat a belföldi gépjárművek utáni gépjárműadóban 2021. január 1-jétől már az állami adó- és vámhatóság (NAV) látja el.
2021. január 1-jét megelőző időszakra eső gépjárműadó ügyekben továbbra is a Budavári Önkormányzat adóhatósága az illetékes. A befolyó teljes gépjárműadó bevétel a központi költségvetést illeti meg. A 2020. december 31-ig fennálló gépjárműadó tartozásokat az önkormányzati adóhatóság számlájára kell megfizetni.
Általánosságban a gépjármű tulajdonosoknak és üzembentartóknak továbbra sem kell majd a változásokról adatbejelentést tenni az állami adóhatóság felé. A közúti közlekedési nyilvántartási szerv a járműnyilvántartásából a január 1-jei állapotnak megfelelő adatokat január 20. napjáig közli majd az állami adó- és vámhatósággal. Ezt követően havonta frissül az adatbázis. Az önkormányzati adóhatóság is adatot szolgáltat az állami adó- és vámhatóság számára a 2020. december 31-én nyilvántartott adómentes gépjármű forgalmi rendszámáról és a gépjármű üzembentartójának, tulajdonosának azonosító adatairól, valamint a mentesség jogcíméről, így ezekről az adózóknak külön bejelentést nem kell tenniük. Az adóelőírásokat tartalmazó határozatokat 2021. évtől az állami adóhatóság postázza az érintetteknek. A változásokkal kapcsolatos információk, majd az állami adó- és vámhatóság hivatalos honlapján lesznek rövidesen megtekinthetők.
Jó egészséget és kellemes ünnepeket kívánunk minden kedves ügyfelünknek, munkatársaiknak és családtagjainak egyaránt!
Budapest Főváros I. kerület Budavári Polgármesteri Hivatal
1014 Budapest, Kapisztrán tér 1.
Levelezési cím: 1250 Budapest, Pf. 35.
Központi telefonszám: (+36) 1-458-3000
Ügyfélszolgálat elérhetősége: +36 1-458-3030; +36 1-458-3025
Attila úti ügyfélszolgálat elérhetősége: 1013 Budapest, Attila út 65. Telefonszám: +36 1-225-7276
Budapest I. Kerület Budavári Önkormányzat adószáma: 15735643-2-41
Budapest Főváros I. Kerület Budavári Polgármesteri Hivatal: 15501002-2-41
Minden jog fenntartva. Cookie Policy Adatkezelési Tájékoztató Akadálymentesítési nyilatkozat